Na. Mae'r Aelod wedi bod yn hael iawn yn derbyn ymyriadau, ac rwyf wedi bod yn eithaf hael yn rhoi amser iddo wneud hynny. Felly, credaf fod angen ichi ddod i ben yn awr.

No. The Member has been very generous in accepting interventions, and I've been quite generous with giving him time for that. So, I think you need to conclude now.

Diolch yn fawr iawn. Ni chredaf fod peidio â gwneud unrhyw newidiadau yn opsiwn, yn anad dim, fel yr amlinellwyd eisoes gan Rhys ab Owen, am nad oes gennym ddigon o Aelodau i wneud penderfyniadau priodol ac addas ynghylch craffu. Roeddwn yn arfer bod yn aelod o'r Pwyllgor Cyfrifon Cyhoeddus, felly nid oeddwn byth yn brin o enghreifftiau gan Archwilydd Cyffredinol Cymru o bethau a oedd wedi mynd o chwith ac y gallent fod wedi elwa o well craffu ar gam cynharach. Credaf ei bod yn gwbl glir fod penderfyniadau gwael yn costio, a'r enghraifft berffaith o hynny yw'r castiau mewn perthynas â ffordd liniaru'r M4. Cafodd Aelodau o'r Senedd ddigonedd o gyfleoedd i graffu ar benderfyniad y Prif Weinidog ar y pryd yn 2014 i ddefnyddio pwerau benthyca newydd nid i adeiladu mwy o gartrefi, ysbytai neu ysgolion, ond i roi cynnig arall ar fynd i'r afael â thagfeydd drwy adeiladu ffordd liniaru'r M4 -

Thank you very much. I think no change is not an option, not least, as already outlined by Rhys ab Owen, because we simply don't have enough Members to make proper, good scrutiny decisions. I used to be a member of the Public Accounts Committee, so I was never short of examples from the Auditor General for Wales of things that had gone wrong that might have benefited from better scrutiny at an earlier stage. I think it's absolutely clear that bad decisions cost money and nowhere is that clearer than in the finangles around the M4 relief road. Members of the Senedd had ample opportunities to scrutinise the decision by the then First Minister in 2014 to use new borrowing powers not to build more homes, hospitals or schools, but to have another stab at tackling congestion via the M4 relief road -

Wel, mae'n amlwg na wrandawodd yr Aelod. Fe ddywedoch yn gynharach nad yw hyn yn ymwneud â gwleidydda, sef yr union beth rydych chi a'ch cydweithwyr wedi dechrau ei wneud. Mae hyn yn - [Torri ar draws.]

Well, the Member clearly didn't listen. You said earlier on that this isn't about politicising this, which is exactly what you and your colleagues have started to do. This is - [Interruption.]

Nid oes gan y ffaith bod y bleidlais sengl drosglwyddadwy wedi'i chyflwyno yn yr Alban unrhyw beth i'w wneud â'r ffaith bod nifer y bobl sydd wedi pleidleisio wedi gostwng. Nid oes cysylltiad rhyngddynt o gwbl.

The fact that STV has been introduced into Scotland has nothing to do with the fact that the number of people who've voted has gone down. It's not connected at all.

Weinidog, a fyddech yn cytuno â mi, os oes gan Lywodraeth y DU arian ar gael ar gyfer y seilwaith trafnidiaeth yn ne-ddwyrain Cymru, mai Llywodraeth Cymru a ddylai benderfynu sut y dylid ei wario? Ac yn unol â chomisiwn yr M4, dylid ei wario ar seilwaith trafnidiaeth gyhoeddus, er enghraifft, gorsaf rodfa newydd ym Magwyr, sy'n syniad y mae'r gymuned leol yn ei gefnogi'n fawr.

Minister, would you agree with me that if UK Government has funding available for transport infrastructure in south-east Wales it should come to the Welsh Government to decide how it should be spent? And, in line with the M4 commission, it should be spent on public transport infrastructure, for example, a new walkway station in Magor, which is very much supported by the local community.